CELEX: 62011TN0159
Language: el
Date: 2011-03-10 00:00:00
Title: Υπόθεση T-159/11: Προσφυγή της 10ης Μαρτίου 2011 — Marszałkowski κατά ΓΕΕΑ/Mar-Ko Fleischwaren (WALICHNOWY MARKO)

14.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 145/33
            
         Προσφυγή της 10ης Μαρτίου 2011 — Marszałkowski κατά ΓΕΕΑ/Mar-Ko Fleischwaren (WALICHNOWY MARKO)
   (Υπόθεση T-159/11)
   2011/C 145/54
   Γλώσσα του δικογράφου της προσφυγής: η πολωνική
   
      Διάδικοι
   
   
      Προσφεύγων: Marek Marszałkowski (Sokolniki, Πολωνία) (εκπρόσωπος: C. Sadkowski, radca prawny)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Mar-Ko Fleischwaren GmbH & Co. KG (Blankenheim, Γερμανία)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την από 11 Ιανουαρίου 2011 απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) (υπόθεση R 760/2010-4), με την οποία απορρίφθηκε η αίτηση καταχωρίσεως του κοινοτικού σήματος «Marko Walichnowy» για τα εξής προϊόντα της κλάσεως 29: κρέας, προϊόντα με βάση το κρέας και πουλερικά, συμπεριλαμβανομένων των γεμιστών πιτών, συκωταριά, λάχανο με λουκάνικα, κονσέρβες κρέατος και προϊόντα με βάση το κρέας και τα λαχανικά, συμπεριλαμβανομένου του ξινολάχανου, πουλερικά (συμπεριλαμβανομένων των συσκευασμένων), κεφτέδες με σάλτσα λαχανικών·
            
         
               —
            
            
               επικουρικώς, να τροποποιήσει την προσβαλλόμενη απόφαση, κατά τρόπο ώστε να ληφθεί υπόψη ότι η καταχώριση του κοινοτικού σήματος «Marko Walichnowy» για τα ως άνω προϊόντα θεμελιώνεται σε προϊόντα της κλάσεως 29·
            
         
               —
            
            
               να καταδικάσει το καθού στα έξοδα της διαδικασίας και να το υποχρεώσει να αποδώσει, μεταξύ άλλων, τα έξοδα της εκπροσωπήσεώς του στη δίκη.
            
         
      Λόγοι και κύρια επιχειρήματα
   
   
      Αιτών την καταχώριση του κοινοτικού σήματος: ο προσφεύγων
   
      Σήμα προς καταχώριση: Εικονιστικό σήμα περιέχον το λεκτικό στοιχείο «Marko Walichnowy» για προϊόντα της κλάσεως 29 — υπ’ αριθ. 007161541
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Mar-Ko Fleischwaren GmbH & Co. KG
   
      Αντιταχθέν σήμα ή σημείο: κοινοτικό σήμα «Mar-Ko» για προϊόντα της κλάσεως 29
   
      Απόφαση του τμήματος ανακοπών: Η ανακοπή έγινε δεκτή
   
      Απόφαση του τμήματος προσφυγών: Ακυρώθηκε η απόφαση του τμήματος ανακοπών και έγινε δεκτή η αίτηση καταχωρίσεως για τα εξής προϊόντα της κλάσεως 29: κρέας, προϊόντα με βάση το κρέας και πουλερικά, συμπεριλαμβανομένων των γεμιστών πιτών, συκωταριά, λουκάνικο με λάχανο, κονσέρβες κρέατος και προϊόντα με βάση το κρέας και τα λαχανικά, συμπεριλαμβανομένου του ξινολάχανου, πουλερικά (συμπεριλαμβανομένων των συσκευασμένων), κεφτέδες με σάλτσα λαχανικών
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 (1), καθόσον διαπιστώθηκε η ομοιότητα των σημάτων καθώς και ο κίνδυνος συγχύσεως των καταναλωτών
   
      (1)  Κανονισμός (ΕΚ) 207/2009 του Συμβουλίου της 26ης Φεβρουαρίου 2009 για το κοινοτικό σήμα (ΕΕ L 78 της 24.3.2009, σ. 1).